ΓΡΑΠΤΗ ΕΡΩΤΗΣΗ E-2074/01

υποβολή: Giuseppe Pisicchio (PPE-DE) προς την Επιτροπή

(13 Ιουλίου 2001)

Θέμα: Ασφάλεια του ευρωπαίου πολίτη και προστασία περιβάλλοντος

Είναι πέραν πάσης αμφιβολίας η προσοχή της ΕΕ στην ασφάλεια του πολίτη, στην προστασία του περιβάλλοντος και στην εξοικονόμηση ενεργείας.

Από έρευνα της ETRTO (European Tyre and Rim Technical Organization) συνάγεται ότι το 70 % των ελαστικών που φέρουν τα ευρωπαϊκά οχήματα είναι ελλιπώς πληρωμένα με αέρα, με συνέπεια την αύξηση κατανάλωσης καυσίμων και ως εκ τούτου εκπομπών CO2 σε ποσότητα που μπορεί να κυμαίνεται από 5 % έως 25 % και μεγάλη μείωση του κύκλου χρήσης του ιδίου του ελαστικού κατά 20 % έως και 50 % σε σχέση με την κανονική περίοδο χρήσης. Σύμφωνα με την UTWG (Used Tyre Working Group), οργανισμό επιτήρησης και ελέγχου της χρήσης και κατανάλωσης ελαστικών στο Ηνωμένο Βασίλειο, καταναλώνονται ετησίως στην Ευρώπη 35 εκατ. ελαστικά περίπου, με συνέπεια ναπάρχουν σοβαρά προβλήματα ως προς την ανακύκλωσή τους.

Σύμφωνα με την κοινοτική βάση δεδομένων για τα αυτοκινητιστικά ατυχήματα CARE (Δεκ. 93/704/ΕΚ(1) της 30ής Νοεμβρίου 1993), το 1,4 % των θανατηφόρων ατυχημάτων στις χώρες της ΕΕ σχετίζεται με προβλήματα σχετικά με τα ελαστικά και την πλήρωσή τους με αέρα.

Στις ΗΠΑ, η N.H.T.S.A. (National Highway Traffic Society Administration), αρχή για την οδική ασφάλεια, απεκάλυψε ότι μόνο το 1999, τα θανατηφόρα οδικά ατυχήματα που σχετίζονταν με ελλιπή πίεση των ελαστικών, ανήλθαν σε 647, δηλαδή στο 2 % περίπου του συνόλου των θανατηφόρων ατυχημάτων. Συνεπεία τούτου, ο νομοθετικός οργανισμός των ΗΠΑ εξέδωσε ομοσπονδιακή οδηγία (πράξη Η.R. 5164 αποκαλούμενη TRADE ACT, τμήμα 13) που κατέστησεποχρεωτική για όλα τα οχήματα που θα ταξινομηθούν από 1ης Νοεμβρίου 2003, την εγκατάσταση ενός μηχανισμού διαρκούς ελέγχου της πίεσης των ελαστικών.

Υπό το πρίσμα των ανωτέρω, ποια μέτρα προτίθεται να λάβει η Επιτροπή για να προωθήσει τη μέγιστη προσοχή στην ασφάλεια του πολίτη, έχοντας επίσηςπόψη τις σημαντικές επιπτώσεις για το περιβάλλον, κατ' αναλογίαν με την πρωτοποριακή σήμερα σχετική νομοθεσία των ΗΠΑ·

(1) ΕΕ L 329 της 30.12.1993, σελ. 63.

Απάντηση του κου Liikanen εξ ονόματος της Επιτροπής

(26 Σεπτεμβρίου 2001)

Η Επιτροπή γνωρίζει ότι τα ελλιπώς πληρωμένα ελαστικά συνιστούν σημαντική αιτία σοβαρών ατυχημάτων και μπορούν να προκαλέσουν αύξηση της κατανάλωσης καυσίμων και αύξηση των εκπομπών CO2.

Είναι πλέον αποδεδειγμένο σήμερα ότι τουλάχιστον το 1,4 % των θανατηφόρων ατυχημάτων στην Ένωση οφείλονται σε αίτια σχετικά με την πίεση του αέρα στα ελαστικά, ποσοστό που αντιπροσωπεύει απώλεια περίπου 600 ανθρώπινων ζωών οι οποίες θα μπορούσαν να είχαν σωθεί εάν ελεγχόταν η πίεση στα ελαστικά.

Εδώ και μερικά χρόνια η Επιτροπή παρακολουθεί με προσοχή την τεχνολογική εξέλιξη των ελαστικών και είναι πεπεισμένη ότι μόνο εφαρμόζοντας μια συνολική προσέγγιση θα μπορούσαν να εξευρεθούν τρόποι αντιμετώπισης. Γι' αυτό, τα ζητήματα αυτά συζητήθηκαν τόσο σε επίπεδο ομάδων εμπειρογνωμόνων της ομάδας των εισηγητών σχετικά με το σύστημα κύλισης και πέδησης και του διεθνούς οργανισμού τυποποίησης (ISO) όσο και σε πιο επίσημο επίπεδο, στο πλαίσιο του παγκόσμιου φόρουμ για την εναρμόνιση της κατασκευής οχημάτων,πό την αιγίδα των Ηνωμένων Εθνών. Τα αποτελέσματα των εργασιών των εμπειρογνωμόνων αναμένονται το φθινόπωρο του 2001.

Μια εναρμόνιση των απαιτήσεων ασφαλείας που ισχύουν στις διάφορες περιφέρειες του κόσμου θα μπορούσε να έχει ως αποτέλεσμα την απαίτηση να εξοπλιστεί το σύνολο ζάντας/ελαστικού με αισθητήρες πίεσης που προειδοποιούν αμέσως σε περίπτωση ανεπαρκούς πλήρωσης ή πολύ σημαντικής αστάθειας στους τροχούς του ίδιου άξονα.

Η Επιτροπή εξετάζει επομένως τις δυνατότητες και την ανάγκη ανάληψης δράσης στον τομέα αυτό, ιδίωςπό το πρίσμα των εργασιών του παγκόσμιου φόρουμ για την εναρμόνιση της κατασκευής οχημάτων.